

**ОБЩИНА ПЛОВДИВ**

*Пловдив 4000, пл. Стефан Стамболов № 1, тел.:(032)656 701*

[*www.plovdiv.bg*](http://www.plovdiv.bg)*, e-mail: info@plovdiv.bg*

Акт за установяване на задължение

№ ОБ-0630/01.11.2023 г.

 Настоящият акт се издава от Пенка Петрова Стоева, на длъжност гл. експерт в отдел „Стопански дейности, следконцесионен контрол, категоризации“ към дирекция „Стопански дейности“ при Община Пловдив, на основание чл. 107, ал. 3 от ДОПК, изр. 4-то „Акт може да се издаде и служебно въз основа на собствени данни, данни, получени от трети лица и организации, когато по закон не е предвидено подаване на декларация и задължението не е платено и не е извършена ревизия.“ (предвид препращащата разпоредба на чл. 9б от Закона за местните данъци и такси /ЗМДТ/), във връзка с чл. 9б, чл. 4, ал.1-5 от ЗМДТ, в качеството ѝ на орган по приходите, съгласно Заповед № 23 ОА - 558/10.03.2023 г. на Кмета на Община Пловдив и се установяват задължения за такса по чл.72 от ЗМДТ на:

 **"ГАЦАТА 86" ЕООД**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ЕИК по БУЛСТАТ** | **2** | **0** | **5** | **8** | **8** | **0** | **1** | **0** | **8** |

**Седалище и адрес на управление: гр. Бургас, ж.к. “Меден Рудник“, бл. 53, вх. 4, ет. 2, ап. 76**

**Представлявано и управлявано от Генадий Стефанов Райнов**

 След извършена проверка на собствени данни (документация на отдел „Стопански дейности, следконцесионен контрол, категоризации“ при Община Пловдив и счетоводни справки от информационна система „Отчитане на приходите от стопанска дейност на Община Пловдив“, внедрена в отдел „Стопански дейности, следконцесионен контрол, категоризации“) за установяване на факти и обстоятелства, досежно задълженията за местни такси по чл. 72 от ЗМДТ - такса за ползване на тротоари, площади, улични платна, места върху които са организирани пазари, тържища, панаири, както и терени с друго предназначение, относими по Разрешение № ОБ-001377-5/18.01.2023г. за ползване на място общинска собственост, съгласно Раздел ІІ от ЗМДТ за периода от 01.06.2023г. до 31.10.2023г. включително, ведно с лихва за просрочие към 01.11.2023г. и като взех предвид, че:

* посочените такси са установени по основание в чл. 6, ал. 1, т. б) от ЗМДТ;
* с Раздел ІІ, чл. 72-80 от ЗМДТ се урежда режимът за ползване от физически и юридически лица на тротоари, площади, улични платна, места върху които са организирани пазари, тържища, панаири, както и терени с друго предназначение, които са общинска собственост, като пак там не е предвидено подаване на декларация;
* към 01.11.2023г. задължението не е платено и не е извършена ревизия на задълженията за посочения период, както и въз основа на следните:

**МОТИВИ:**

Съгласно чл. 4 от Наредба за реда и условията за издаване на разрешение за ползване на място общинска собственост на територията на община Пловдив, приета с Решение № 71, взето с Протокол № 3 от 25.02.2016 г., изм. и доп. с Решение № 204, взето с Протокол № 7 от 17.05.2016 г., изм. и доп. с Решение № 539, взето с Протокол № 22 от 22.12.2016 г. за ползване на място общинска собственост за разполагане на преместваем обект, поставен по смисъла на Наредба за реда за поставяне на преместваеми обекти за увеселителна, търговска или друга обслужваща дейност и елементите на градското обзавеждане на територията на община Пловдив се изисква разрешение за ползване на място.

 На 16.01.2023г. г-н Генадий Стефанов Райнов, действащ в качеството на управител на „ГАЦАТА 86“ ЕООДс ЕИК 205880108, депозира до Кмета на Община Пловдив заявление с вх. № 23 Ф-373/16.01.2023г., с което изразява желание да бъде издадено разрешение за ползване на място – общинска собственост за поставяне на маси за открито сервиране на площ от 34,80 кв. м пред коктейл-бар "Мууд", находящ се в гр. Пловдив, ул. Княз Александър I Батенберг № 39, за периода от 16.01.2023 г. до 15.01.2024 г.

Разрешение № ОБ-001377-5/18.01.2023г. е издадено на „ГАЦАТА 86“ ЕООД за ползване на място – общинска собственост за поставяне на маси за открито сервиране на площ от 34,80 кв. м пред коктейл-бар "Мууд", находящ се в гр. Пловдив, ул. Княз Александър I Батенберг № 39, за периода от 16.01.2023 г. до 15.01.2024 г.

 Видно от хартиен носител на Разрешение № ОБ-001377-5/18.01.2023г., „ГАЦАТА 86“ ЕООД с ЕИК 205880108, е запознато с условията за ползване на общинското място, изложени в документа, респективно със задълженията, които произтичат от него и ги приема. Разрешението е получено от г-н Генадий Стефанов Райнов, действащ в качеството на управител на „ГАЦАТА 86“ ЕООД с ЕИК 205880108, който с подписа си върху втория екземпляр от разрешението удостоверява, че е запознат с условията за ползване на общинското място, изложени в документа, респективно със задълженията, които произтичат от него и ги приема.

 Документът е въведен в информационната система „Отчитане на приходите от стопанска дейност на Община Пловдив“ под № ОБ-001377-5.

 За задълженията в периода от 16.01.2023 г. до 31.05.2023 г. има съставен АУЗ № ОБ-0612/01.06.2023 г., поради което настоящият акт разглежда периода от 01.06.2023г. до 31.10.2023г.

**ПРАВНИ ОСНОВАНИЯ:**

 На основание чл. 6 от Раздел ІІ на Глава първа на Закона за местните данъци и такси (ЗМДТ) общините събират местни такси.

 Съгласно чл. 72 от ЗМДТ такса се заплаща за ползване на тротоари, площади, улични платна, места, върху които са организирани пазари (открити и покрити), тържища, панаири, както и терени с друго предназначение, които са общинска собственост.

 От нормата на чл. 79, ал. 1 ЗМДТ следва, че за упражняване на ползването е необходимо издаване на разрешение за ползване за конкретизиран период, а съгласно разпоредбата на чл. 73, ал. 1 ЗМДТ, за упражняваното ползване ползвателите дължат такса, в зависимост от зоната, в която се намират терените. Зоните се определят от Общинския съвет.

 Според текста на чл. 9 от ЗМДТ Общинският съвет приема Наредба за определянето и администрирането на местните такси и цени на услуги.

 Съгласно чл. 9а (1) от ЗМДТ Местните такси се събират от общинската администрация.

 Съгласно разпоредбите на чл. 9б от ЗМДТ (Изм. – ДВ, бр. 84 от 2003 г., бр. 105 от 2005 г., бр. 105 от 2006 г., бр. 98 от 2010 г., в сила от 01.01.2011 г.) Установяването , обезпечаването и събирането на местните такси по този закон се извършват по реда на чл. 4, ал. 1-5.

 Видно от разпоредбата на чл. 3, ал. 1, т. б) от Наредба за определянето и администрирането на местните такси и цени на услуги на територията на Община Пловдив се събират местни такси за ползване на пазари, тържища, панаири, тротоари, площади и улични платна.

 В случаите, когато таксите не се внасят в срок, същите, на основание чл. 4, ал. 2, във връзка с чл. 9б от ЗМДТ се събират заедно с лихвите по Закона за лихвите върху данъци, такси и други подобни държавни вземания по реда на Данъчно–осигурителния процесуален кодекс (ДОПК).

**Ето защо:**

За 2023 г., месечната такса поРазрешение № ОБ-001377-5/18.01.2023г. е определена съгласно т.Х 2 буква „а“ на Приложение № 2 на НОАМТЦУ, прието с Решение № 8, взето с Протокол № 1 от 23.01.2018г., на Общински съвет – Пловдив, в сила от 01.03.2018г., а именно:

 „За ползване на терени за разполагане на маси за консумация на открито, лв./кв. м/месец, „Централна търговска част” – 24,00 лв. с ДДС“.

Разчет:

- ***за площ от 34,80 кв.м се определя месечна такса в размер на 835,20 лв./месец с ДДС.***

 Във връзка с горното, начислените такси по Разрешение № ОБ-001377-5/18.01.2023г. за ползване на място общинска собственост за поставяне на преместваеми обекти по смисъла на чл.7, във връзка с чл.4, ал. 1 от Наредба за реда и условията за издаване на разрешение за ползване на място общинска собственост на територията на община Пловдив, чрез поставяне на маси за открито сервиране на площ от 34,80 кв. м пред коктейл-бар "Мууд", находящ се в гр. Пловдив, ул. Княз Александър I Батенберг № 39, за периода на ползване на общинското място от 01.06.2023г. до 31.10.2023г. включително, са както следва:

|  |  |  |  |
| --- | --- | --- | --- |
| № | **Вид на задължението** | **Период** | **Начислена такса, лв.** |
| 1 | Такса за ползване на пазари, тържища и други | 01.06.2023г.-30.06.2023г. | 696,00 |
| 2 | Такса за ползване на пазари, тържища и други | 01.07.2023г.-31.07.2023г. | 696,00 |
| 3 | Такса за ползване на пазари, тържища и други | 01.08.2023г.-31.08.2023г. | 696,00 |
| 4 | Такса за ползване на пазари, тържища и други | 01.09.2023г.-30.09.2023г. | 696,00 |
| 5 | Такса за ползване на пазари, тържища и други | 01.10.2023г.-31.10.2023г | 696,00 |
|  | ОБЩО: | 01.06.2023г. - 31.10.2023г . | 3480,00 |

**Върху главницата се начислява 20% ДДС.**

Или общо начислените такси за периода от 01.06.2023г. до 31.10.2023г. по Разрешение № ОБ-001377-5/18.01.2023г. за ползване на място общинска собственост за поставяне на преместваеми обекти по смисъла на чл.7, във връзка с чл.4, ал. 1 от Наредба за реда и условията за издаване на разрешение за ползване на място общинска собственост на територията на община Пловдив са в размер на **4176,00 лв. с ДДС.**

 По аргумент на чл. 79, ал. 1 ЗМДТ таксите се плащат при издаване на разрешението за посочения в него период, а според разпоредбата на ал.2, пак там, при ползване на мястото повече от месец таксите се плащат месечно.

 Съгласно чл.20, ал. 5 от Наредбата за определянето и администрирането на местните такси и цени на услуги на територията на Община Пловдив, при ползване на мястото повече от месец, таксите се заплащат месечно, в срок до 20-то число на текущия месец, в касата на съответната общинска администрация или по банковата сметка на Общината.

 На следващо място, съгласно т. 8.1 на Разрешение № ОБ-001377-5/18.01.2023г. за ползване на място общинска собственост, съгласно чл.72-80 от ЗМДТ, издадено от Кмета на Община Пловдив, в случаите когато срокът на разрешението е по-дълъг от един месец, ползвателят е длъжен да заплаща дължимите такси за търговска дейност по ЗМДТ в размер, определен с решение на Общински съвет в срок до 20-то число на текущия месец в брой в касата на Община Пловдив или по банков път – по сметката на Община Пловдив, указана в Разрешението.

 На 01.11.2023г. е извършена проверка на плащанията в ИС „Отчитане на приходите от стопанска дейност” на Община Пловдив по Разрешение № ОБ-001377-5/18.01.2023г. за ползване на място общинска собственост, за периода от 01.06.2023г. до 31.10.2023г., при която е установено, че дружество „ГАЦАТА 86“ ЕООД с ЕИК 205880108 не е извършило плащания на такси.

 Констатираното е отразено в следния табличен вид:

|  |  |  |  |  |  |
| --- | --- | --- | --- | --- | --- |
| № | **Вид на задължението** | **Период** | **Начислена такса, лв.** | **Платена такса, лв.** | **Дължима такса, лв.** |
| 1 | Такса за ползване на пазари, тържища и други | 01.06.2023г.-30.06.2023г. | 696,00 | 0,00 | 696,00 |
| 3 | Такса за ползване на пазари, тържища и други | 01.07.2023г.-31.07.2023г. | 696,00 | 0,00 | 696,00 |
| 3 | Такса за ползване на пазари, тържища и други | 01.08.2023г.-31.08.2023г. | 696,00 | 0,00 | 696,00 |
| 4 | Такса за ползване на пазари, тържища и други | 01.09.2023г.-30.09.2023г. | 696,00 | 0,00 | 696,00 |
| 5 | Такса за ползване на пазари, тържища и други | 01.10.2023г.-31.10.2023г | 696,00 | 0,00 | 696,00 |
|  | ОБЩО: | 01.06.2023г. - 31.10.2023г . | 3480,00 | 0,00 | 3480,00 |

Върху главницата се начислява 20% ДДС.

Съгласно горното, до датата на издаване на настоящия акт (01.11.2023г.) „ГАЦАТА 86“ ЕООД с ЕИК 205880108 не е правило вноски за погасяване на дължимите такси за ползване на определеното място общинска собственост за поставяне на маси за открито сервиране пред обект коктейл-бар "Мууд", находящ се в гр. Пловдив, ул. Княз Александър I Батенберг № 39, с площ 34,80 кв. м за периода от 01.06.2023г. до 31.10.2023г.

 В случаите, когато таксите не се внасят в срок, същите, на основание чл. 4, ал. 2, във връзка с чл. 9б от ЗМДТ се събират заедно с лихвите по Закона за лихвите върху данъци, такси и други подобни държавни вземания по реда на Данъчно–осигурителния процесуален кодекс (ДОПК).

 Съгласно чл. 20, ал. 11 от Наредбата за определянето и администрирането на местните такси и цени на услуги на територията на Община Пловдив, невнесените в срок такси се събират с лихвите по Закона за лихвите върху данъци, такси и други подобни държавни вземания, доброволно или по реда на ДОПК.

 Начислените лихви върху неплатените такси по Разрешение № ОБ-001377-5/18.01.2023г. за ползване на място общинска собственост за поставяне на преместваеми обекти по смисъла на чл.7, във връзка с чл.4, ал. 1 от Наредба за реда и условията за издаване на разрешение за ползване на място общинска собственост на територията на община Пловдив, съгласно справка от ИС „Отчитане на приходите от стопанска дейност” на Община Пловдив са отразени в таблицата по-долу:

|  |  |  |  |  |  |
| --- | --- | --- | --- | --- | --- |
| **Фактура N:** | **От дата** | **Олихвяване от** | **Олихвяване до** | **Неплатена главница(лв)** | **Начислена лихва(лв)** |
| 0002792879 | 20.06.2023г. | 20.06.2023г. | 01.11.2023г. | 835.20 | 18,19 |
| 0002794257 | 20.07.2023г. | 20.07.2023г. | 01.11.2023г | 835.20 | 27.02 |
| 0002795826 | 21.08.2023г. | 21.08.2023г. | 01.11.2023г | 835.20 | 19.61 |
| 0002797225 | 20.09.2023г | 20.09.2023г | 01.11.2023г | 835.20 | 11.39 |
| 0002798687 | 20.10.2023г | 20.10.2023г | 01.11.2023г | 835.20 | 2,91 |
| Общо към 01.11.2023г. |  | **111,89** |

 На 01.11.2023г. е извършена проверка на плащанията на лихви по Разрешение № ОБ-001377-5/18.01.2023г. за ползване на място общинска собственост за поставяне на преместваеми обекти по смисъла на чл.7, във връзка с чл.4, ал. 1 от Наредба за реда и условията за издаване на разрешение за ползване на място общинска собственост на територията на община Пловдив в ИС „Отчитане на приходите от стопанска дейност” на Община Пловдив, при която е установено, че „ГАЦАТА 86“ ЕООД с ЕИК 205880108 не е извършило плащания на лихви:

 Видно от изложеното, до датата на издаване на настоящия акт (01.11.2023г.) „ГАЦАТА 86“ ЕООД с ЕИК 205880108 не е платило изцяло задължението си за такса по чл. 72 от ЗМДТ за периода на ползване от 01.06.2023г. до 31.10.2023г., както и лихвите за просрочие към него.

В резултат на горното

**УСТАНОВИХ:**

Общият размер на задълженията по чл. 72 от ЗМДТ -такса за ползване на пазари, тържища, тротоари, площади, улични платна, панаири и терени с друго предназначение и лихвите за забава към тях, изчислени към 01.11.2023г. на „ГАЦАТА 86“ ЕООД с ЕИК 205880108, със седалище и адрес на управление: гр. Бургас, ж.к. “Меден Рудник“, бл. 53, вх. 4, ет. 2, ап. 76, представлявано от Генадий Стефанов Райнов, в конкретния случай за ползване на място – общинска собственост за поставяне на маси за открито сервиране на площ от 34,80 кв. м пред коктейл-бар "Мууд", находящ се в гр. Пловдив, ул. Княз Александър I Батенберг № 39, за периода от 01.06.2023г. до 31.10.2023г., е както следва:

|  |  |  |  |
| --- | --- | --- | --- |
| № | Вид на задължението | Период | Размер на задължението, лв. |
| 1. | Такса за ползване на пазари, тържища и други | от 01.06.2023г. до 31.10.2023г. | 3480,00 |
| 2.  | Лихви за забава към 01.11.2023г. |  | 111,89 |
|  | Общо задължения |  | Главница – **3480,00**+ лихва – **111,89** лв. |

 **Върху главницата се начислява 20 % ДДС.**

 Установените с настоящия акт задължения за такса за ползване на пазари, тържища, тротоари, площади, улични платна, панаири и терени с друго предназначение в размер на **4176,00 лв**.(четири хиляди сто седемдесет и шест лв. и 0 ст.) **с ДДС** и лихви за забава към 01.11.2023г. в размер на **111,89** **лв.** (сто и единадесет лв. и 89 ст.)следва да бъдат внесени в **брой** в касата на Община Пловдив или по **банкова сметка** на Община Пловдив, както следва:

|  |  |  |  |  |  |  |
| --- | --- | --- | --- | --- | --- | --- |
| **№ по ред** | **Вид задължение** | **Сума**/в лева/ | **IBAN** | **BIC** | **КОД** | **Обслужваща банка** |
| 1. | Такса за ползване на пазари, тържища и други. | **3480,00** | BG23IORT73753102000001 | IORTBGSF | 448008 | ТБ ИНВЕСТБАНК АД – клон Пловдив |
| 2. | ДДС | **696,00** | BG23IORT73753102000001 | IORTBGSF | 448008 | ТБ ИНВЕСТБАНК АД – клон Пловдив |
| 3. | Лихва | **111,89** | BG23IORT73753102000001 | IORTBGSF | 448008 | ТБ ИНВЕСТБАНК АД – клон Пловдив |

 В брой в касата на Община Пловдив или по посочената банкова сметка и съответния код за вид плащане следва да бъдат внесени и съответните лихви за забава върху дължимата главница, изчислени в размер от датата, следваща датат на настоящия акт (02.11.2023г.) до датата на окончателното и погасяване.

 На основание чл. 107, ал. 4 от ДОПК и във връзка с чл. 4, ал. 5 от ЗМДТ настоящия акт може да се обжалва в 14-дневен срок от получаването му пред директора на дирекция „Местни данъци и такси“ – община Пловдив, чрез директора на дирекция „Стопански дейности“ при Община Пловдив.

Настоящият акт се състави в три еднообразни екземпляра – два за органа по приходите и един за задълженото лице – „ГАЦАТА 86“ ЕООД с ЕИК 205880108, със седалище и адрес на управление: гр. Бургас,ж.к. “Меден Рудник“, бл. 53, вх. 4, ет. 2, ап. 76.

Изготвен на 01.11.2023г. **ОРГАН ПО ПРИХОДИТЕ : ………………….…**

гр. Пловдив **(П. Стоева)**

Влязъл в законна сила на ….……………..2023г., подлежи на изпълнение.

 Заверил: \_\_\_\_\_\_\_\_\_\_\_\_\_\_\_\_\_\_\_\_\_\_\_\_